# Audronė Burakovienė-Kriaučiūnaitė

### Straipsnis iš Vikipedijos, laisvosios enciklopedijos.

Audronė Burakovienė-Kriaučiūnaitė

Audronė Burakovienė-Kriaučiūnaitė (1955 m. lapkričio 14 d. Ramygaloje, Panevėžio r.), kultūros darbuotoja ir chorvedė.

## [taisyti] Biografija

Pas P. Zabielą privačiai mokėsi griežti akordeonu, o vėliau lankė vaikų muzikos mokyklą. Baigusi Ramygalos vidurinę mokyklą, 1973 – 1977 choro dirigavimo mokėsi Vilniaus kultūros mokykloje (dėst. K. Rimkevičius), vėliau vienus metus choro dirigavimą neakivaizdiniu būdu studijavo Lietuvos valstybinėje konservatorijoje (dėst. B. Jankausko klasė).

Nuo 1977 Širvintų rajoninių kultūros namų metodininkė, vėliau meno vadovė, nuo 1990 Širvintų rajono savivaldybės kultūros skyriaus vedėja.

Vadovavo įvairiems vokaliniams ansambliams, 1980 subūrė mišrųjį vokalinį kvartetą, kuris 1980 respublikiniame „Sidabrinių balsų“ konkurse pelnė laureato vardą, o 1985 analogiškame konkurse diplomą. Jos vadovaujamam moterų vokaliniam ansambliui 1988 suteiktas „Širvintos“ vardas. Kolektyvas dalyvavo vokalinių ansamblių konkursuose „Ratnyčėlė“ Druskininkuose, pasirodė televizijos laidoje, 1988 kartu su Vilniaus vyrų choru „Varpas" lankėsi Šiaurės Korėjoje – koncertavo Pchenjane.

Nuo 1977 A. Burakovienė talkino Širvintų rajoninių kultūros namų mišriajam chorui, vėliau tapo jo meno vadove ir dirigente. Choras parengtas 1985 respublikinei dainų šventei, 1990 Lietuvos tautinėje šventėje dalyvavo vyrų choro grupė, 1994 I ir 1998 II Pasaulio lietuvių dainų šventėms Vilniuje parengė Širvintų kultūros namų kamerinį mišrųjį chorą. Choras dalyvavo 1995 ir 1997 Baltijos ir Šiaurės šalių chorų festivaliuose Rygoje ir Gotlande (Švedija). Lietuvoje choras koncertuoja, gieda bažnyčiose, dalyvauja įvairiuose kultūros renginiuose. A. Burakovienė atgaivino Širvintų rajono dainų šventes ir joms diriguoja.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/u/d/Audron%C4%97_Burakovien%C4%97-Kriau%C4%8Di%C5%ABnait%C4%97_fded.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška